OzLabs/hebrew-wiki-articles huggingface dataset:
יחסי גאורגיה–פינלנד

יחסי גאורגיה–פינלנד הם היחסים הדיפלומטיים בין גאורגיה לרפובליקת פינלנד. גאורגיה ופינלנד משתפות פעולה באופן הדוק בתחום הפוליטי, הבין-פרלמנטרי, הכלכלי, הביטחוני והחינוך. גאורגיה פתחה בשנת 2011 שגרירות בהלסינקי, בירת פינלנד.

==סקירה כללית==
היחסים הדיפלומטיים בין גאורגיה לרפובליקת פינלנד כוננו ב-8 ביולי 1992.

פינלנד תומכת בתוקף בשלמותה הטריטוריאלית של גאורגיה ובמדיניות אי-ההכרה ביחס לשטחים הבדלניים במדינה, הן במתכונת דו-צדדית והן במתכונת רב-צדדית. בנוסף, פינלנד מצטרפת להחלטה על "סטטוס של עקורים פנימיים ופליטים מאבחזיה, גאורגיה ואזור צחינוואלי/דרום אוסטיה, גאורגיה" המוגשת מדי שנה על ידי גאורגיה לעצרת הכללית של האו"ם. יתרה מכך, פינלנד מעורבת באופן פעיל במשימת המעקב של האיחוד האירופי (EUMM) בגאורגיה.

ישנה גם חשיבות רבה לתמיכתה של פינלנד בתהליך האינטגרציה של גאורגיה באיחוד האירופי. יש להדגיש שפינלנד משתתפת באופן פעיל ביישום פרויקטי התאום של האיחוד האירופי עם גאורגיה. מ-2013 עד 2017, פינלנד הייתה מעורבת בפרויקטים שמטרתם להכשיר נציגים של שירות החקירות והאקדמיה תחת משרד האוצר של גאורגיה. הפרויקטים נועדו גם להבטיח את המודרניזציה המוסדית של המשרד.

גם שיתוף הפעולה הבין-פרלמנטרי בין שתי המדינות מתפתח בצורה חיובית. בראש קבוצת הידידות עם גאורגיה בפרלמנט הפיני עומד מתיאס מרטין, חבר במפלגת הקואליציה הלאומית, בעוד שקבוצת הידידות עם פינלנד בפרלמנט הגאורגי מנוהלת על ידי מריאם לאשקי.

===ביקורים בדרג גבוה===
בנובמבר 2018, ערך שר החוץ של גאורגיה ביקור דו-צדדי בפינלנד. באותה שנה, נשיא פינלנד, סאולי ניניסטה, ביקר בגאורגיה לרגל יום השנה ה-100 להקמתה של הרפובליקה הדמוקרטית של גאורגיה. שרי החוץ של גאורגיה ופינלנד ערכו פגישה נוספת בז'נבה שבשווייץ בשנת 2020.

==שיתוף פעולה כלכלי, חינוכי וביטחוני==
שתי המדינות מעמיקות את קשריהן בתחום הכלכלה והתיירות. ההשתתפות הקבועה של גאורגיה ביריד הנסיעות הגדול ביותר בצפון אירופה "MATKA" ראויה לציון מיוחד. מגזין התיירות הפיני "MONDO" – אחד ממשתתפי המפתח של היריד מונה את גאורגיה בין חמשת יעדי התיירות המובילים של 2018. בינואר 2020 זכתה גאורגיה בתואר "יעד החוץ של השנה" של המגזין.

על מנת להעמיק עוד יותר את היחסים המסחריים-כלכליים בין שתי המדינות, נחתם מזכר הבנות בין לשכת המסחר והתעשייה הגיאורגית לבין Finpro - הארגון הפיני לקידום הסחר.

שתי המדינות משתפות פעולה גם בתחום הביטחוני, ליתר דיוק, בתחומי אבטחת סייבר, כוחות מילואים וגיוס. חשיבות מיוחדת היא מעורבותה של פינלנד בפיתוח תפיסת ההגנה הכוללת של גאורגיה.

משרדי החינוך של גאורגיה ופינלנד חתמו על מזכר שיתוף פעולה הדדי בשנת 2019. באותה שנה, באמצעות מימון ברית הקבוצות הגיאורגית ובתמיכת הקונסורציום הפיני לחינוך, הוקם בכפר סגורמו בית ספר פיני.

==קישורים חיצוניים==

* [https://mfa.gov.ge/MainNav/ForeignPolicy/BilateralRelations/ფინეთის-რესპუბლიკა.aspx?lang=en-US/ היחסים בין גאורגיה לרפובליקה של פינלנד] באתר משרד החוץ הגאורגי
ג'יבריל סואו

מוהמט ג'יבריל איברהימה סואו (בגרמנית: Mohameth Djibril Ibrahima Sow; נולד ב-6 בפברואר 1997 בציריך שבשווייץ) הוא כדורגלן שווייצרי המשחק בעמדת הקשר בקבוצת סביליה ובנבחרת שווייץ.

== קריירת מועדונים ==
סואו גדל במחלקות הנוער של AC אלביסרידן ופ.צ. ציריך. בשנת 2014 החל לשחק בקבוצת המילואים של פ.צ. ציריך. בשנת 2015 עבר לבורוסיה מנשנגלדבך והחל לשחק בקבוצת המילואים של המועדון. ב-25 באוקטובר 2016 ערך את הופעת הבכורה שלו בקבוצה הראשונה של המועדון, בניצחון 2-0 על שטוטגרט במסגרת הסיבוב השני של הגביע הגרמני. ב-29 באפריל 2017 ערך את הופעתו היחידה בבונדסליגה במדי המועדון, בניצחון 2-1 על מיינץ 05 במסגרת המחזור ה-31 לעונת 2016/2017.

ב-26 ביוני 2017 חתם סואו על חוזה לארבע עונות ביאנג בויז ברן מליגת העל השווייצרית. ב-22 ביולי הוא ערך את הופעת הבכורה שלו במועדון, בניצחון 2-0 על פ.צ. בזל במסגרת המחזור הראשון בליגה לעונת . ב-11 במרץ 2018 הבקיע את שער הבכורה שלו במועדון, בניצחון 3-1 על גראסהופרס ציריך במסגרת המחזור ה-25 בליגה. הוא שיחק במועדון במשך שתי עונות, בהן זכה בשתי אליפויות שווייץ, כשהוא עורך 55 הופעות ליגה ומבקיע ארבעה שערים.

ב-27 ביוני 2019 חתם סואו על חוזה לחמש עונות באיינטרכט פרנקפורט מהבונדסליגה. ב-1 בספטמבר הוא ערך את הופעת הבכורה שלו במועדון, בניצחון 2-1 על פורטונה דיסלדורף במסגרת המחזור השלישי בליגה לעונת 2019/2020. ב-2 בנובמבר הבקיע את שער הבכורה שלו במועדון, בניצחון 5-1 על באיירן מינכן במסגרת המחזור העשירי בליגה. בשלוש העונות הראשונות שלו במועדון ערך סואו 88 הופעות ליגה, בהן הבקיע שלושה שערים. הוא זכה עם המועדון בליגה האירופית בעונת 2021/2022.

ב-4 באוגוסט 2023 חתם בסביליה תמורת 14 מיליון אירו.

== קריירה בינלאומית ==
ב-8 בספטמבר 2018 ערך סואו את הופעת הבכורה שלו בנבחרת שווייץ, בניצחון 6-0 על נבחרת איסלנד במסגרת ליגת האומות 2018/2019. הוא היה חלק מסגל נבחרת שווייץ בטורניר יורו 2020 בשנת , וערך שתי הופעות בטורניר.

נכלל בסגל נבחרת שווייץ לטורניר מונדיאל 2022.

== תארים ==
;יאנג בויז ברן
* אליפות שווייץ (2): 2017/2018, 2018/2019

;איינטרכט פרנקפורט
* הליגה האירופית (1): 2021/2022

== קישורים חיצוניים ==

== הערות שוליים ==

קטגוריה:כדורגלנים שווייצרים
קטגוריה:קשרי כדורגל שווייצרים
קטגוריה:ציריך: כדורגלנים
קטגוריה:כדורגלני בורוסיה מנשנגלדבך
קטגוריה:כדורגלני יאנג בויז ברן
קטגוריה:כדורגלני איינטרכט פרנקפורט
קטגוריה:כדורגלני סביליה
קטגוריה:כדורגלני נבחרת שווייץ
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספורטאים שווייצרים בגרמניה
קטגוריה:ספורטאים שווייצרים בספרד
קטגוריה:שווייצרים שנולדו ב-1997
אתרוג פלורנטין

אתרוג פלורנטין (שם מדעי: Citrus limonimedica) הוא זן כלאיים של מין האתרוג, הנקרא על שם מקום גדילתו העיקרי - פלורנס (פירנצה), איטליה.

זן זה הוא הכלאה בין לימון ואתרוג, ולכן אינו כשר לפי ההלכה לארבעת המינים. הוא משמש לצרכים קולינריים וכן כצמח נוי.

==תיאור==
אתרוג פלורנטין הוא זן חומצי, לצד אתרוג בלאדי הישראלי, אתרוג קלבריה האיטלקי ואתרוג קורפו היווני. עקב טעמו הלימוני, שימשו עליו באופן מסורתי לתיבול שמן זית.

העץ גדל במהירות. ענפיו מלאים בקוצים, בעלי עלים ארוכים וצבעו של הגזע סגול. צורתם של עלי העץ אובלית, והם גדלים יחדיו במעין אשכולות.

==היסטוריה==
אתרוג פלורנטין תואר ב-1674 כ-"לימון מתוק ובעל הריח הטוב ביותר לשתילה". הוא הוצג לראשונה בבתי הגידול של בית מדיצ'י בפייטרסנטה שבאיטליה, עוד במהלך המאה ה-17, שם, לפי ההשערות, התפתח מין האתרוג לראשונה. ב-1780 כתב הבוטניקאי ג'ובני טרגיוני טוזטי כי לאתרוג פלורנטין "ריח נעים ביותר". רק במחצית השנייה של המאה ה-20 הביאה משפחת טינטורי את אתרוג פלורנטין למטע עצי האתרוג שלה בפסקיה , שהוא אחד המטעים הגדולים בעולם מסוג זה (לרבות המטע שהיה שייך לבית מדיצ'י).

== קישורים חיצוניים ==

==הערות שוליים==

קטגוריה:אתרוג
קטגוריה:הדרים
קטגוריה:איטליה: תרבות
יחסי בלארוס–מלטה

יחסי בלארוס–מלטה הם יחסי החוץ בין בלארוס לבין מלטה.

== סקירה כללית ==
שתי המדינות כוננו יחסים דיפלומטיים ב-16 בפברואר 1993. ב-9 ביוני 2011 הסמיכה בלארוס את שגרירה ברומא גם עבור מלטה, וב-21 ביוני 2012 פתחה בלארוס קונסוליית כבוד בוולטה.

== יחסי סחר ==
בשנת 2021 הסתכם מחזור הסחר בין בלארוס למלטה ב-21.7 מיליון דולר, כאשר בלארוס ייצאה בשווי 20.8 מיליון דולר, וייבאה בשווי 896.4 אלף דולר. יצוא השירותים הבלארוסיים למלטה לתקופה שצוינה הסתכם ב-21,545.1 אלף דולר והוא נוצר בעיקר בשל שירותי מחשב, טלקומוניקציה ומידע (14,631.3 אלף דולר) ושירותי תחבורה (3,908.5 אלף דולר). יבוא השירותים הסתכם ב-16,029.4 אלף דולר. מאזן הסחר בשירותים היה חיובי עבור בלארוס בסך של 5,515.7 אלף דולר. בשנת 2021, השקעות מלטזיות נמשכו בסכום של 1.89 מיליון דולר (שמקורו במלואו מהשקעות ישירות).

== נציגויות דיפלומטיות ==
* בלארוס מיוצגת במלטה באמצעות שגרירותה ברומא, איטליה, ובנוסף מחזיקה קונסוליית כבוד בולטה.
* מלטה מיוצגת בבלארוס באמצעות שגרירותה בוורשה, פולין.

== קישורים חיצוניים ==

== הערות שוליים ==
יחסי לוקסמבורג–מלטה

יחסי לוקסמבורג–מלטה הם יחסי החוץ בין לוקסמבורג לבין מלטה. שתי המדינות הן חברות מלאות ב.

== סקירה כללית ==
שתי המדינות כוננו יחסים דיפלומטיים ב-3 ביוני 1969. ביולי 2019 ראש ממשלת מלטה ג'וזף מוסקט התקבל בברכה על ידי ראש ממשלת לוקסמבורג חאווייר. שני ראשי הממשלה דנו ביחסים דו-צדדיים ובסדרי עדיפויות משותפים באירופה, כולל הגירה, המסגרת הפיננסית הרב-שנתית וההשלכות האפשריות של הברקזיט. בטל שיבח את היחסים הטובים של שתי המדינות והביע את שמחתו מהצמיחה של הקהילה המלטזית בלוקסמבורג במהלך השנים האחרונות. מוסקט ושרת החוץ של מלטה, הלנה דאלי, נפגשו עם בטל ואסלבורן כדי לדון בנושא זה של הגירה לצד מערכת היחסים של המדינה עם לוקסמבורג.

== נציגויות דיפלומטיות ==
* מלטה מיוצגת בלוקסמבורג באמצעות שגרירותה בבריסל, בלגיה, ובנוסף מחזיקה קונסוליית כבוד בלוקסמבורג סיטי.
* לוקסמבורג מיוצגת במלטה באמצעות שגרירותה ברומא, איטליה.

==קישורים חיצוניים==

== הערות שוליים ==
נורה מרגרט מנלה

נורה מרגרט מנלה (באנגלית: Nora Margaret Manella; נולדה ב-22 בינואר 1951) היא נשיאת המחוז הרביעי של בית המשפט המחוזי לערעורים של קליפורניה ושופטת מחוזית לשעבר בבית המשפט המחוזי של ארצות הברית במחוז המרכזי של קליפורניה .

== השכלה וקריירה ==
מנלה נולדה בלוס אנג'לס, קיבלה תואר ראשון באמנויות ממכללת ולסלי ב-1972 ותואר דוקטור למשפטים מבית הספר למשפטים של אוניברסיטת דרום קליפורניה ב-1975. היא הייתה עוזר משפטי של השופט ג'ון מינור חכמת בין השנים 1975 ל-1976, יועצת משפטית של ועדת המשפט של הסנאט של ארצות הברית בין השנים 1976 עד 1978, עוזרת פרקליטה בקליפורניה בין השנים 1982 עד 1990, שופטת בבית המשפט העירוני בלוס אנג'לס מ-1990 עד 1992, ובבית המשפט העליון של לוס אנג'לס מ-1992 עד 1994. היא הייתה שופטת בבית המשפט לערעורים בקליפורניה ב-1992 ותובעת בקליפורניה מ-1994 עד 1998.

== במשפט פדרלי ==
מנלה כתבה מכתב ב-7 ביוני 1995 ליועץ הנשיאותי הבכיר ג'ורג' סטפנופולוס, בו ביקשה לכהן כשופטת בבית המשפט הפדרלי התשיעי לערעורים של ארצות הברית.<ref></ref>

במקום תפקיד זה, ב-31 במרץ 1998 מינה אותה נשיא ארצות הברית ביל קלינטון לתפקיד שופטת מחוזית של ארצות הברית בבית המשפט המחוזי של ארצות הברית במחוז המרכזי של קליפורניה . המינוי אושר על ידי הסנאט של ארצות הברית ב-21 באוקטובר 1998. מנלה כיהנה בתפקיד זה עד 21 במאי 2006, אז התפטרה כדי להצטרף לבית המשפט לערעורים בקליפורניה, שם שירתה מאז במחוז השני.

== חיים אישיים ==
אביה של מנלה, ארתור מנלה, היה עורך דין לענייני מס ושותף מייסד של Irell &amp; Manella .

==קישורים חיצוניים==

== הערות שוליים ==

קטגוריה:לוס אנג'לס: אישים
קטגוריה:שופטי בתי המשפט של מדינת קליפורניה
קטגוריה:שופטי בתי המשפט הפדרליים המחוזיים של ארצות הברית
קטגוריה:שופטות אמריקאיות
קטגוריה:בוגרות מכללת ולסלי
קטגוריה:בעלות תואר דוקטור מאוניברסיטת דרום קליפורניה
קטגוריה:בוגרי בית הספר למשפטים באוניברסיטת דרום קליפורניה
קטגוריה:אמריקאיות שנולדו ב-1951
קטגוריה:אמריקאים שנולדו ב-1951
יחסי איראן–לוקסמבורג

יחסי איראן–לוקסמבורג הם יחסי החוץ בין איראן לבין לוקסמבורג.

== סקירה כללית ==
ב-30 ביוני 2016 לשכת המסחר של הדוכסות הגדולה של לוקסמבורג, בשיתוף פעולה הדוק עם שגרירות איראן בממלכת בלגיה, הדוכסות הגדולה של לוקסמבורג והאיחוד האירופי ארגנה סמינר בנושא הזדמנויות עסקיות באיראן, שבו השתתפו 115 משתתפים. באפריל 2019, בית משפט בלוקסמבורג דחה את מאמצי בתי המשפט בארצות הברית כמנוגדים לתקנות הבינלאומיות לתפוס 1.68 מיליארד דולר בנכסים איראניים בלוקסמבורג כפיצוי למה שמכונה "קורבנות הטרור של איראן". ב-1 באפריל 2020 בית משפט בלוקסמבורג דחה את בקשתה של ארצות הברית להעביר נכסים איראניים בסך 1.6 מיליארד דולר לקורבנות פיגועי 11 בספטמבר. ביולי 2020 שר החוץ של לוקסמבורג, ז'אן אסלבורן, כתב לשר החוץ של איראן, מוחמד ג'וואד זריף, וגינה את ההסלמה האחרונה ברדיפת הבהאים באיראן, המיעוט הדתי הלא-מוסלמי הגדול ביותר במדינה.

== יחסי סחר ==
בשנת 2021 היבוא של לוקסמבורג מאיראן הסתכם בשווי 667.03 אלף דולר, על פי מסד הנתונים COMTRADE של האו"ם על סחר בינלאומי.

== נציגויות דיפלומטיות ==
* איראן מיוצגת בלוקסמבורג באמצעות שגרירותה בבריסל, בלגיה.
* לוקסמבורג אינה מיוצגת באיראן לא בדרג השגרירות ולא בדרג הקונסוליה.

==קישורים חיצוניים==

== הערות שוליים ==
יחסי איראן–ליכטנשטיין

יחסי איראן–ליכטנשטיין הם יחסי החוץ בין איראן לבין ליכטנשטיין.

== סקירה כללית ==
בין שתי המדינות לא מתקיימים כלל יחסים דיפלומטיים. אזרחי ליכטנשטיין הנזקקים לשירותים קונסולריים באיראן יכולים לפנות לשגרירות שווייץ בטהראן, האמונה על הגנת האינטרסים של ליכטנשטיין בחו"ל מתוקף הסכם שנחתם בשנת 1919.

== קישורים חיצוניים ==

== הערות שוליים ==
יחסי ליכטנשטיין–פורטוגל

יחסי ליכטנשטיין–פורטוגל הם יחסי החוץ בין ליכטנשטיין לבין פורטוגל.

== סקירה כללית ==
במהלך מלחמת העולם השנייה, שתי המדינות נותרו נייטרליות ולא הושפעו מלוחמה ישירה, דבר שמעט מאוד מדינות אירופה הצליחו לעשות. ליכטנשטיין ופורטוגל היו חברות ב-EFTA מאז הקמתו ב-1960 ועד להצטרפות פורטוגל ל ב-1986.

ב-6 בפברואר 1992, שגריר פורטוגל בשווייץ, אוקטביו נטו ולריו, הפך לדיפלומט הפורטוגלי הראשון שהוסמך בליכטנשטיין. מאז, שתי המדינות מקיימות יחסים דיפלומטיים ישירים.

== יחסי סחר ==
בשנת 2019 ליכטנשטיין החזיקה במקום ה-188 כלקוחה, ובמקום ה-154 כספקית בסחר החוץ עם פורטוגל. באותה שנה מוצרי מזון הפכו לקבוצת המוצרים העיקרית המיוצאת לליכטנשטיין, ואילו הקבוצות העיקריות של מוצרים מיובאים כללו מכשירים אופטיים ומדויקים וכימיקלים.

== קישורים חיצוניים ==

== הערות שוליים ==
אריק סאנצ'ס

אריק דניאל סאנצ'ס אוסגדה (בספרדית: Érick Daniel Sánchez Ocegueda; נולד ב-27 בספטמבר 1999 במקסיקו סיטי שבמקסיקו) הוא כדורגלן מקסיקני המשחק בעמדת הקשר בקבוצת פצ'וקה מליגת העל המקסיקנית ובנבחרת מקסיקו.

== קריירת מועדונים ==
סאנצ'ס גדל במחלקת הנוער של פצ'וקה מליגת העל המקסיקנית. בין השנים 2018–2020 הושאל למינרוס דה סקטקס מליגת המשנה המקסיקנית.

== קריירה בינלאומית ==
סאנצ'ס היה חלק מסגל נבחרת מקסיקו בטורניר גביע הזהב 2021. ב-14 ביולי 2021 הוא ערך את הופעת הבכורה שלו בנבחרת, כשנכנס כמחליף בניצחון 3-0 על נבחרת גואטמלה בשלב הבתים של הטורניר. בסך הכל ערך שתי הופעות בטורניר. ב-11 ביוני 2022 הבקיע סאנצ'ס את שער הבכורה שלו בנבחרת, בניצחון 3-0 על נבחרת סורינאם במסגרת ליגת האומות של CONCACAF לעונת .

נכלל בסגל נבחרת מקסיקו לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני פצ'וקה
קטגוריה:כדורגלני נבחרת מקסיקו
קטגוריה:כדורגלני גביע הזהב 2021
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:מקסיקנים שנולדו ב-1999
יחסי הונגריה–ליכטנשטיין

יחסי הונגריה–ליכטנשטיין הם יחסי החוץ בין הונגריה לבין ליכטנשטיין.

== סקירה כללית ==
שתי המדינות כוננו יחסים דיפלומטיים ב-18 בספטמבר 1993. ב-18 בספטמבר 2018 ביקר בוואדוץ שר המשפטים ההונגרי לסלו טרוצאני לרגל יום השנה ה-25 לכינון היחסים הדיפלומטיים בין הונגריה וליכטנשטיין, שם ניהל שיחות עם אאורליה פריק, שרת החוץ, המשפטים והתרבות של ליכטנשטיין, ופגש את אלויס, יורש העצר של ליכטנשטיין כחלק מביקור נימוסין.

במסגרת ישיבת שרי המשפטים סקרו הצדדים את נושאי העדיפות שעל סדר היום של האיחוד האירופי, בפרט לנושא ההגירה. השר טרוצאני הודיע לשותפו על הרקע של העמדה ההונגרית ובהקשר זה, על נסיבות קבלת הדו"ח של סרג'נטיני ועל התגובה המתוכננת של ממשלת הונגריה. השרה של ליכטנשטיין הבינה את הטיעונים ההונגריים, אך במקביל הפנתה את תשומת הלב לחשיבות יצירת פשרה. אורליה פריק אמרה שהעדיפות העליונה של ליכטנשטיין היא שהשותף הכלכלי מספר אחת שלה, האיחוד האירופי, יהיה מאוחד. יש להימנע מכך שעימותים ופילוגים פנימיים מחלישים את הקהילה בטווח הארוך, ויש לשמר את הישגי האיחוד האירופי.

== נציגויות דיפלומטיות ==
* הונגריה מיוצגת בליכטנשטיין באמצעות שגרירותה בברן, שווייץ, ובנוסף מחזיקה קונסוליית כבוד בוואדוץ.
* ליכטנשטיין אינה מיוצגת בהונגריה לא בדרג השגרירות ולא בדרג הקונסוליה.

== קישורים חיצוניים ==

== הערות שוליים ==
יחסי איסלנד–הונגריה

יחסי איסלנד–הונגריה הם יחסי החוץ בין איסלנד לבין הונגריה.

== סקירה כללית ==
סיימון מיקסה סודפלד (לימים הפך למזכיר התנועה הציונית בשם מקס נורדאו) היה ההונגרי הראשון שביקר באיסלנד ב-1874 ככתב לרגל ביקורו של כריסטיאן התשיעי, מלך דנמרק באיסלנד ופרסום החוקה האיסלנדית. ב-24 בדצמבר 1956 הגיעו לאיסלנד 52 הונגרים בסיוע הצלב האדום האיסלנדי, לאחר שברחו מהונגריה בעקבות המרד ההונגרי. שתי המדינות כוננו יחסים דיפלומטיים ב-17 ביולי 1955. כיום, שתי המדינות הן חברות מלאות בנאט"ו.

== נציגויות דיפלומטיות ==
* הונגריה מיוצגת באיסלנד באמצעות שגרירותה באוסלו, נורווגיה.
* איסלנד מחזיקה בהונגריה קונסוליית כבוד בבודפשט.

== הערות שוליים ==
החלטה 1434 של מועצת הביטחון של האו"ם

החלטה 1434 של מועצת הביטחון של האו"ם היא החלטה של מועצת הביטחון של האו"ם, שהתקבלה פה אחד ב-6 בספטמבר 2002, לאחר שאישרה מחדש את כל החלטותיה על המצב בין אריתריאה לאתיופיה, ובייחוד החלטה 1430 (2002), המועצה החליטה להאריך את המנדט של משלחת האו"ם באתיופיה ובאריתריאה (ה-UNMEE) עד 15 במרץ 2003.<ref></ref>

מועצת הביטחון הביעה את תמיכתה בתהליך השלום בין שתי המדינות ובתפקיד שמילאה משלחת האו"ם ביישום הסכם אלג'יר והחלטת ועדת הגבולות על הגבול המשותף. היא גם בירכה על ההצהרות של אתיופיה ואריתריאה ליישם את התחייבויותיהן במלואן, כולל שחרור שבויי מלחמה, אך הביעה דאגה מהטרדות בגבול וחטיפות אזרחים.

ההחלטה האריכה את המנדט של משלחת האו"ם, בהשאירה את מניין כוחותיה הנוכחית של 4,200 בהתאם להחלטה 1320 (2000).<ref></ref> ההתקדמות של הצדדים ביישום ההסכמותיהם תהיה תחת מעקב וההשלכות של העברות טריטוריאליות במהלך תיחום הגבול עבור משלחת האו"ם ייבדקו על ידי המועצה.<ref></ref>

== הערות שוליים ==

1434
1434
1434
קווין אלברס

קווין נאהין אלברס קמפוס (בספרדית: Kevin Nahin Álvarez Campos; נולד ב-15 בינואר 1999 בקולימה שבמקסיקו) הוא כדורגלן מקסיקני המשחק בעמדת המגן הימני בקבוצת פצ'וקה מליגת העל המקסיקנית ובנבחרת מקסיקו.

== קריירת מועדונים ==
אלברס משחק בקבוצה הבוגרת של פצ'וקה מליגת העל המקסיקנית החל משנת 2018.

== קריירה בינלאומית ==
ב-3 ביולי 2021 ערך אלברס את הופעת הבכורה שלו בנבחרת מקסיקו, בניצחון 4-0 על נבחרת ניגריה במשחק ידידות. הוא היה חלק מסגל נבחרת מקסיקו בטורניר גביע הזהב 2021, אך לא שיחק בטורניר.

== קישורים חיצוניים ==

קטגוריה:כדורגלנים מקסיקנים
קטגוריה:מגני כדורגל מקסיקנים
קטגוריה:כדורגלני פצ'וקה
קטגוריה:כדורגלני נבחרת מקסיקו
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:מקסיקנים שנולדו ב-1999
פיליפ גובר

פיליפ גובר (בצרפתית: Philippe Gaubert; 5 ביולי 1879 – 8 ביולי 1941) היה מוזיקאי צרפתי, נגן חליל צד, מנצח מוערך ומלחין, בעיקר לחליל.

== ביוגרפיה ==
גובר נולד בקאהורס בשנת 1879. הוא ניגן בחליל צד באופרה של פריז, והפך לאחד המוזיקאים הצרפתים הבולטים בין שתי מלחמות העולם. בשנת 1919, בגיל ארבעים, מונה לשלושה תפקידים מרכזיים בצרפת בתחום המוזיקה:
* פרופסור לחליל בקונסרבטוריון של פריז
* המנצח הראשי של האופרה של פריז
* המנצח הראשי של התזמורת לקונצרטים של הקונסרבטוריון של פריז

ב-1907 השתתף בביצוע הראשון של ההקדמה והאלגרו של מוריס רוול לנבל, חליל, קלרינט ורביעיית כלי מיתר. בין הקלטותיו כמנצח, בולטת במיוחד הקלטה של הסימפוניה ברה מינור מאת סזר פרנק (עם נגני הקונסרבטוריון).

"נאילה", האופרה שלו בשלוש מערכות, הועלתה בבכורה ב-7 באפריל 1927 בארמון גרנייה, שם הועלו שלושה בלטים נוספים שלו.

גובר נפטר משבץ מוחי בשנת 1941 בפריז.

== הנצחה ==
* העיתונאי ז'אן בוזרנד, חברו של גובר, שכנע את העיירה קאהורס להקים גן ציבורי לכבודו של גובר ליד נהר לוט בסוף שנות ה-30.
* כאשר גובר היה עדיין בחיים, אלברט רוסל הקדיש את הפרק "Monsieur de la Péjaudie" ביצירתו "Joueurs de flûte", אופוס 27 לחליל ופסנתר.

== תארים ==
גובר קיבל את לגיון הכבוד הצרפתי ב-1921.

== קישורים חיצוניים ==

* [http://www.naxos.com/composer/btm.asp?fullname=Gaubert,%20Philippe Brief biographical sketch] of Philippe Gaubert on the Naxos Records site
* [https://web.archive.org/web/20140104205406/http://hector.ucdavis.edu/sdc/ Société des concerts du Conservatoire]
* [http://www.classicalarchives.com/composer/6270.html פיליפ גאוברט - ארכיון קלאסי]
* 

קטגוריה:אישים הקבורים בבית הקברות פר לשז
קטגוריה:מלחינים צרפתים במאה ה-20
קטגוריה:מלחינים צרפתים במאה ה-19
קטגוריה:צרפתים שנולדו ב-1879
קטגוריה:צרפתים שנפטרו ב-1941
קטגוריה:זוכי פרס רומא
קטגוריה:מקבלי אות לגיון הכבוד
לאון קינג

לאון תומסון קינג (באנגלית: Leon Thomson King; נולד ב-14 בינואר 2004 בגלאזגו שבסקוטלנד) הוא כדורגלן סקוטי המשחק בעמדת הבלם בקבוצת גלאזגו ריינג'רס מליגת העל הסקוטית.

== קריירת מועדונים ==
קינג גדל במחלקת הנוער של גלאזגו ריינג'רס. ב-29 בנובמבר 2020 ערך את הופעת הבכורה שלו בקבוצה הבוגרת של המועדון, בניצחון 4-0 על פאלקירק במסגרת גביע הליגה הסקוטית לעונת . ב-12 במאי 2021 ערך את הופעת הבכורה שלו בליגת העל הסקוטית, בניצחון 3-0 על ליווינגסטון. ב-7 בספטמבר 2022 ערך את הופעת הבכורה שלו בליגת האלופות, בהפסד 4-0 לאייאקס במסגרת שלב הבתים לעונת 2022/2023.

== תארים ==
;גלאזגו ריינג'רס
* אליפות סקוטלנד (1): 2020/2021
* הגביע הסקוטי (1): 2021/2022

== קישורים חיצוניים ==

קטגוריה:כדורגלנים סקוטים
קטגוריה:בלמי כדורגל סקוטים
קטגוריה:כדורגלני גלאזגו ריינג'רס
קטגוריה:סקוטים שנולדו ב-2004
החלטה 971 של מועצת הביטחון של האו"ם

החלטה 971 של מועצת הביטחון של האומות המאוחדות היא החלטה של מועצת הביטחון של האו"ם, שהתקבלה פה אחד ב-12 בינואר 1995, לאחר אישור מחדש של החלטות 849 (1993), 854 (1993), 858 (1993), 876 (1993), 881 (1993), 892 (199493) 901 (1994), 906 (1994), 934 (1994) ו-937 (1994), המועצה האריכה את משימת כוח המשקיפים של האו"ם בגאורגיה (UNOMIG) עד ל-15 במאי 1995.

מועצת הביטחון אישרה מחדש את הריבונות והשלמות הטריטוריאלית של גאורגיה ואת זכות השיבה של כל הפליטים, עליהם הוסכם בין הצדדים. הצדדים נקראו שלא לנקוט בפעולות חד-צדדיות שיעכבו את התהליך המדיני. היה חוסר התקדמות בהסדר שלום כולל וחזרה איטית של פליטים. בהקשר זה נקראו הצדדים לפעול להסדר, במיוחד בנושא מעמדה המדיני של אבחזיה. המועצה הביעה את שביעות רצונה משיתוף הפעולה בין כוח השקיפים של האו"ם לכוח שמירת השלום של חבר העמים (CIS).

לאחר הארכת המנדט של ה-UNOMIG עד 15 במאי 1995, התבקש המזכיר הכללי בוטרוס בוטרוס ראלי לדווח על המצב באבחזיה ובגאורגיה תוך חודשיים מקבלת ההחלטה. שני הצדדים, במיוחד הצד האבחזי, נקראו לעמוד בהתחייבויותיהם בנוגע לפליטים ועקורים. המזכ"ל התבקש לשתף פעולה עם כוח שמירת השלום של חבר העמים בנקיטת צעדים נוספים להבטחת החזרת פליטים ועקורים, בעוד המדינות החברות נקראו לתרום לקרן שהוקמה בהסכם הפסקת האש והפרדת כוחות.

== הערות שוליים ==

קטגוריה:הסכסוך האבחזי-גאורגי
971
971
971
טום רוטה

טום אלכסנדר רוטה (בגרמנית: Tom Alexander Rothe; נולד ב-29 באוקטובר 2004 ברנדסבורג שבגרמניה) הוא כדורגלן גרמני המשחק בעמדת המגן השמאלי בקבוצת בורוסיה דורטמונד מהבונדסליגה.

== קריירת מועדונים ==
רוטה גדל במחלקת הנוער של זנקט פאולי, ובשנת 2021 עבר למחלקת הנוער של בורוסיה דורטמונד. ב-16 באפריל 2022 ערך את הופעת הבכורה שלו בקבוצה הבוגרת של המועדון, בניצחון 6-1 על וולפסבורג במסגרת המחזור ה-30 בבונדסליגה לעונת עונת 2021/2022 בבונדסליגה. במשחק זה הבקיע את שער הבכורה שלו במועדון. ב-6 בספטמבר ערך את הופעת הבכורה שלו בליגת האלופות, כשהחליף את רפאל גריירו בניצחון 3-0 על פ.צ. קופנהגן במסגרת שלב הבתים לעונת 2022/2023.

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני בורוסיה דורטמונד
קטגוריה:גרמנים שנולדו ב-2004
It's Only Me

It's Only Me הוא אלבום האולפן השלישי של הראפר האמריקאי ליל בייבי. האלבום יצא לאור ב-14 באוקטובר 2022, על ידי חברות התקליטים קוואליטי קונטרול מיוזיק, מוטאון, וולף-פאק ו-4 פוקטס פול. האלבום מכיל הופעות אורח של נארדו ויק, יאנג ת'אג, פריידיי, פיוצ'ר, ריילו רודריגז, ג'רמי, EST Gee ופו שייסטי. הוא נתמך על ידי שני סינגלים: "In a Minute" ו-"Heyy".<ref></ref>

== סינגלים וקידום ==
ב-8 באפריל 2022, ליל בייבי הוציא את הסינגל המוביל מתוך האלבום, "In a Minute".<ref></ref> באוגוסט 2022, חשף ליל בייבי ברשתות החברתיות קטע קצר מתוך שיר מהאלבום.<ref></ref> ב-2 בספטמבר 2022, הכריז על שם האלבום וחשף את עטיפתו ותאריך צאתו, מיד לאחר צאת הסינגל "Detox", שאינו נכלל באלבום.<ref></ref> העטיפה מתארת שלבים שונים בחייו של ליל בייבי בתור הר ראשמור. ב-10 באוקטובר 2022, הוציא את הסינגל השני מתוך האלבום, "Heyy", וכן חשף את רשימת הרצועות שלו באותו היום.<ref></ref>

== הצלחה מסחרית ==
האלבום הגיע היישר אל המקום הראשון במצעד הבילבורד 200 ב-29 באוקטובר 2022, עם 216,000 יחידות שקולות לאלבום (כולל 6,500 מכירות טהורות) בשבוע הראשון לצאתו בארצות הברית. האלבום זכה לסך מצטבר של 288.97 מיליון השמעות בהזרמת מוזיקה לשיריו, הכמות השלישית בגודלה להשמעות בשבוע ראשון ב-2022. זה אלבומו השלישי של ליל בייבי שהגיע למקום הראשון.<ref name="BB200"></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי ליל בייבי
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת מוטאון
פיגוע הירי ליד שבי שומרון

פיגוע הירי ליד שבי שומרון הוא פיגוע ירי שאירע ב-11 באוקטובר 2022, כאשר שני מחבלים פלסטינים שנסעו במכונית ירו לעבר כוח צה"ל שאבטח צעדה לציון 55 שנים לשחרור השומרון. בפיגוע נרצח סמל ראשון עידו ברוך מסיירת גבעתי.

== הפיגוע ==
ב-11 באוקטובר 2022, א' דחול המועד סוכות, נערכה בשומרון צעדה לציון 55 שנים לשחרור השומרון במלחמת ששת הימים. סמוך לשעה 12:15 הגיעו שני מחבלים פלסטינים עובכאמל ג'ורי ואסאמה טוויל ברכב לאזור בו עברה הצעדה ליד שבי שומרון בדרכה לסבסטיה, ירו לעבר כוח צה"ל שאבטח את האזור ונמלטו מהזירה. כתוצאה מהירי נפצע באורח קל עד בינוני לוחם צה"ל סמל ראשון עידו ברוך מסיירת גבעתי, תושב גדרה, שפונה לקבלת טיפול רפואי למרכז רפואי מאיר, שם מצבו הידרדר ולבסוף מת מפצעיו. ברוך הותיר אחריו הורים ושתי אחיות, וקרניות עיניו נתרמו.

חוליית הטרור "גוב האריות" קיבלה אחריות על הפיגוע.

ב-13 בפברואר 2023, צה"ל עצר את המחבלים שביצעו את הפיגוע. ב-22 בפברואר 2023 כוח של הימ"מ הרג בשכם 3 מחבלים, בהם פעיל ב"גוב האריות" ששילח את החולייה שביצעה את הפיגוע.

== קישורים חיצוניים ==
* 
* 
* 

==הערות שוליים==

קטגוריה:טרור פלסטיני
שבי שומרון
שבי שומרון
קטגוריה:שבי שומרון
שבי שומרון
שבי שומרון
שבי שומרון
ג'וליאן גמבל

ג'וליאן גמבל (באנגלית: Julian Gamble; נולד ב-15 בספטמבר 1989) הוא כדורסלן אמריקאי המשחק בעמדת הסנטר בבני הרצליה.

==קריירה==
גמבל נולד בדרהאם, קרוליינה הצפונית, ובחר לשחק כדורסל עבור קבוצת הכדורסל של אוניברסיטת מיאמי.

ב-2013 חתם בסאן ואלייה מהליגה הצרפתית השנייה. בשנים 2014–2016 שיחק בבריסל מליגת העל הבלגית.

לאחר ששיחק בטלקום בון הגרמנית ובאסוול ליון-וילרבאן ונאנטר הצרפתיות, ב-22 ביולי 2019 חתם בווירטוס בולוניה האיטלקית. את עונת 2019/2020, שהסתיימה באמצעה בשל מגפת הקורונה, סיימה בולוניה במקום הראשון, עם 18 ניצחונות ו-2 הפסדים בלבד, אך פדרציית הכדורסל האיטלקית קבעה כי לא יוענק תואר בעונה זו. בעונת 2020/2021 הגיעה הקבוצה עד לחצי גמר היורוקאפ, תוך שהיא מנצחת תשעה משחקים ברציפות, אך שם הפסידה 1–2 לאוניקס קאזאן. במקביל, זכתה הקבוצה באליפות הליגה לאחר שלא עשתה זאת עשרים שנים.

בספטמבר 2021 שיחק כחודש וחצי בטנריפה, כמחליפו של גאורגי שרמדיני שנפצע, ולאחר מכן חתם בסן פבלו בורגוס, מחזיקת גביע ליגת האלופות, כמחליפו של סולימאן בריימו.

ב-10 באוקטובר 2022 חתם בבני הרצליה.

באוקטובר 2023 חתם בקבוצת Beirut Club המשחקת בלבנון<ref></ref>.

==קישורים חיצוניים==

== הערות שוליים ==

קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת מיאמי
קטגוריה:כדורסלני טלקום בון
קטגוריה:כדורסלני אסוול ליון-וילרבאן
קטגוריה:כדורסלני נאנטר
קטגוריה:כדורסלני וירטוס בולוניה
קטגוריה:כדורסלני טנריפה
קטגוריה:כדורסלני סן פבלו בורגוס
קטגוריה:כדורסלני בני הרצליה
קטגוריה:אמריקאים שנולדו ב-1989
ברברה פ. וולטר

ברברה פ. וולטר (באנגלית: Barbara F. Walter; נולדה ב-30 באוגוסט 1964) היא מדענית פוליטית אמריקאית, פרופסור בבית הספר למדיניות גלובלית ואסטרטגיה באוניברסיטת קליפורניה בסן דייגו. היא ידועה בעבודתה על תאוריית מיקוח ואלימות פוליטית, במיוחד התפרצות ופתרון מלחמת אזרחים, וההיגיון של אלימות טרור. מאז שנת 2012 היא חברה קבועה במועצה ליחסי חוץ.

וולטר למדה לתואר ראשון במדע המדינה וגרמנית באוניברסיטת באנקל בפנסילבניה, משם המשיכה ללימודי תואר שני ודקטורט במדע המדינה באוניברסיטת שיקגו. לאחר שנת פוסט דוקטורט באוניברסיטת הרווארד ושנה נוספת באוניברסיטת קולומביה, הצטרפה לבית הספר למדיניות גלובלית ואסטרטגיה באוניברסיטת קליפורניה בסן דייגו, ומאוחר כיותר כיהנה כדיקן בית הספר. זכרתה בפרסים רבים על עבודתה. 

==קישורים חיצוניים==

* 

==הערות שוליים==

קטגוריה:חוקרי מדע המדינה אמריקאים
קטגוריה:חוקרות מדע המדינה אמריקאיות
קטגוריה:בעלות תואר דוקטור מאוניברסיטת שיקגו
קטגוריה:בעלי תואר דוקטור מאוניברסיטת שיקגו
קטגוריה:אמריקאים שנולדו ב-1964
קטגוריה:אמריקאיות שנולדו ב-1964
עונות

"עונות" הוא סינגל שהוקלט על ידי הזמר-יוצר הישראלי אביב גפן ולהקת התעויוט. השיר יצא לאור בשנת 1996 על ידי חברת התקליטים NMC, כסינגל מתוך אלבומו החמישי של גפן, "המכתב". השיר נכתב והולחן על ידי גפן, ועובד על ידי גפן, משה לוי וחברי התעויוט.

== רקע ותוכן ==
אופיו המוזיקלי של השיר "עונות" הוא קצבי ושמח יחסית, כאשר אחד הכלים המרכזיים שמשמשים בו הוא חמת חלילים סקוטית. לקראת סוף השיר אף מתנגן בחמת חלילים קטע מהשיר הסקוטי-פטריוטי "Scotland The Brave", שהיה מועמד להיבחר כהמנון הלאומי של סקוטלנד.

אך עם זאת, תוכן השיר דווקא עוסק באהבה נכזבת: השיר מתאר את סיפור האהבה של אביו של גפן, המשורר יהונתן גפן, ואמו, המפיקה נורית גפן. כל בית בשיר מתייחס בנפרד לכל עונה מארבע עונות השנה, לפי הסדר, ומספר מנקודת מבט של כל תקופה במהלך השנה על היחסים ביניהם: החורף עם ההתחלה הפשוטה והאהבה, האביב עם הלידה של בנם (אביב גפן), שעל פי השיר סימל "תקופת ביניים", הקיץ שמביא איתו התרחקות, פרידה ובדידות, ולבסוף הסתיו, שעם הגעתו חוזר גפן בבקשת סליחה.<ref></ref> השיר נחתם במשפט "כמו הטבע, גם ללב ארבע עונות".

בתוכנית האירוח המוזיקלית "חי בגימל מהיכל התרבות – שלומי שבן מארח" של כאן גימל, סיפר גפן כי השיר "עונות" מבוסס על שיר שכתב כשהיה בן שבע, כשהוריו נפרדו.

== הצלחה מסחרית ==
השיר הפך במהרה ללהיט גדול, והיה לשיר המצליח ביותר באלבום. כמו כן, השיר נכנס למצעד הפזמונים השבועי של רשת ג' ב-5 במאי 1996, ושהה שם במשך 12 שבועות, עד 4 באוגוסט 1996. בשיאו הגיע לראש המצעד, שם שהה במשך שלושה שבועות רצופים (החל מ-26 במאי). בנוסף, השיר דורג במקום השלישי במצעד השנתי של התחנה לשנת תשנ"ו (1996).

== משתתפים ==
רשימת המשתתפים בשיר<ref>לפי ההערות בחוברת האלבום</ref>:
* אביב גפן – גיטרה חשמלית, גיטרה אקוסטית, קולות
* שלומי צידקי –בס
* ערן מיטלמן – בס
* עודד שחר – תופים, טמבורין
* משה לוי – פסנתר, אקורדיון
* נגן אורח – חמת חלילים סקוטית
* אורי מילס – חמת חלילים אירית

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1996
קטגוריה:סינגלים מ-1996
קטגוריה:שירי אביב גפן
קטגוריה:שירים בעברית
קטגוריה:שירים על כאב לב
קטגוריה:שירים על עונות השנה
קטגוריה:סינגלים בהוצאת NMC יונייטד אנטרטיינמנט
Drip Harder

Drip Harder הוא מיקסטייפ משותף של הראפרים האמריקאים ליל בייבי וגאנה. האלבום יצא לאור ב-5 באוקטובר 2018, על ידי חברות התקליטים YSL רקורדס, קוואליטי קונטרול מיוזיק, מוטאון וקפיטול רקורדס. האלבום מכיל הופעות אורח של ליל דורק, נאב, יאנג ת'אג ודרייק. הוא מכיל הפקה מוזיקלית של טורבו, ויזי וטיי קית', בין היתר. השם Drip Harder לקוח מסדרת המיקסטייפים של גאנה Drip Season וסדרת המיקסטייפים של ליל בייבי Harder.

מתוך האלבום יצא הסינגל המוביל "Drip Too Hard", ב-12 בספטמבר 2018,<ref></ref> שהגיע בשיאו למקום הרביעי במצעד הבילבורד הוט 100 וזכה בתואר היהלום מטעם איגוד תעשיית ההקלטות האמריקאי.<ref></ref> הסינגל השני, "Close Friends" של ליל בייבי, יצא לאור בפברואר 2019 והגיע למקום ה-28 במצעד.<ref></ref> האלבום נכנס למקום הרביעי במצעד הבילבורד 200, עם 130,000 יחידות שקולות לאלבום (כולל 9,000 מכירות טהורות) בשבוע הראשון לצאתו.<ref name="BB200"></ref> זהו אלבומו השני של ליל בייבי שנכנס לעשירייה הפותחת והראשון של גאנה.<ref name="BB200"/>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| זהב
| 40,000
|-
! דנמרק (IFPI Danmark)
| זהב
| 10,000
|-
! הממלכה המאוחדת (BPI)
| כסף
| 60,000
|-
! ארצות הברית (RIAA)
| פלטינה
| 1,000,000
|}

== קישורים חיצוניים ==

== הערות שוליים ==

קטגוריה:מיקסטייפים מ-2018
קטגוריה:אלבומי גאנה
קטגוריה:אלבומי ליל בייבי
קטגוריה:מיקסטייפים באנגלית
קטגוריה:אלבומים משותפים
קטגוריה:אלבומים שהופקו על ידי טיי קית'
קטגוריה:אלבומים שהופקו על ידי פרנק דוקס
קטגוריה:אלבומי כסף בממלכה המאוחדת
קטגוריה:אלבומי זהב בקנדה
קטגוריה:אלבומי פלטינה בארצות הברית
קטגוריה:אלבומי חברת מוטאון
קטגוריה:אלבומי חברת קפיטול רקורדס
ארטורו קסטיליוני

ארטורו קסטיליוני (באיטלקית: Arturo Castiglioni; 10 באפריל 1874, טריאסטה – 21 בינואר 1953, מילאנו) היה היסטוריון של הרפואה, יהודי אמריקאי ממוצא איטלקי.

==ביוגרפיה==
נולד בטריאסטה, בנם של אנריצ'טה (לבית בולפיו) והרב ויטוריו קסטיליוני, לימים רבה הראשי של רומא והסמכות הרוחנית הראשית של יהדות איטליה. אחד מאחיו היה קמילו קסטיליוני , בנקאי, איש עסקים ואיל הון. מבעלי מפעל המנועים BMW ומקורבו של שליט יוגוסלביה יוסיפ ברוז טיטו

ב-1939 היגר לארצות הברית והתמנה כפרופסור באוניברסיטת ייל בניו הייבן שבקונטיקט.

קסטיליוני היה חבר ב , הוא נפטר במילאנו ב-1953.

==ספריו==
<div class="mw-content-ltr">
* Il volto di Ippocrate, 1925
* Storia della medicina, 1927
* Italian medicine, 1932
* The history of tuberculosis, 1933
* The renaissance of medicine in Italy, 1934
* Incantesimo e magia, 1934
* L'orto della sanita, 1935
</div>

==לקריאה נוספת==
<div class="mw-content-ltr">
* John Farquhar Fulton , "Arturo Castiglioni 1874-1953", Journal of the History of Medicine and Allied Sciences, 1953, vol. 8, n. 2, pp. 129–132
</div>

==קישורים חיצוניים==

* 

==הערות שוליים==

קטגוריה:היסטוריונים של הרפואה
קטגוריה:היסטוריונים יהודים איטלקים
קטגוריה:היסטוריונים יהודים אמריקאים
קטגוריה:סגל אוניברסיטת פדובה
קטגוריה:סגל אוניברסיטת ייל
קטגוריה:איטלקים שנולדו ב-1874
קטגוריה:איטלקים שנפטרו ב-1953
מפרץ לה גונאב

מפרץ לה גונאב (בצרפתית: Golfe de la Gonâve; בקריאולית האיטית: Gòf Lagonav) הוא מפרץ בים הקריבי לאורך החוף המערבי של האיטי.<ref></ref> עיר הבירה של האיטי, פורט-או-פרנס, ממוקמת על חוף המפרץ. ערים נוספות על חוף המפרץ כוללות את גונאיב וז'רמי.

אורכו של המפרץ יותר מ-500 ק"מ ממול סן-ניקולס-לבריקוטים והוא מורכב מיותר מתריסר מפרצים ונמלים. מפרץ פורט-או-פרנס הוא הגדול ביותר בהאיטי ואחד הגדולים באיים הקריביים.

==קישורים חיצוניים==

==הערות שוליים==

קטגוריה:מפרצים בים הקריבי
קטגוריה:מפרצים באוקיינוס האטלנטי
פדהאל

פדהאל הוא הספר הרביעי והאחרון בסדרה "ממלכה במבחן", סדרת ספרי הרפתקאות מסוגת מותחן פוליטי היסטורי שנכתבה על ידי הסופרת מיה קינן, והתפרסמה בעיקר בציבור החרדי והדתי.

הספר יצא לאור באוקטובר 2022.

קינן הוציאה פרק ספוילר בשבט תשפ"א.

== עלילה ==
הספר פדהאל מספר על צעיר כוזרי בשם פדהאל גאליטאן. מאביו של פדהאל נשלל תואר אבירות בעקבות חשד בבגידה במלכותו של איסתרק, וזכויותיו האזרחיות פקעו. פדהאל ממורמר בשל מה שהוא מחשיב כעוול שנעשה למשפחתו. כחלק מההגבלות החוקיות החלות על משפחתו של פדהאל נאסר על ארבעה גברים בני המשפחה לגור באותה העיר, ועם הגיע אחיו של פדהאל לגיל חמש עשרה, בוחר פדהאל לצאת לגלות במקום אחיו.

אביו של פדהאל מלווה אותו בצאתו לגלות, ומפציר בו למצוא צדק במסעו. עם תחילת מסעו נחשד פדהאל ברצח, ונאסר יחד עם סופר בשם גדעון. השניים מוברחים מהכלא בידי קבוצת צעירים מעריצי יוסף דיאלידאן, ומתלווים אליהם בדרכם אל הבירה אתיל. במהלך המסע מתוודעים השניים לתוכנית שיזם דיאלידאן, על פיה יצרו הצעירים מהומה שבחסותה ייחטף רעואל, יורש העצר, ויובל לכוזר החדשה. פדהאל וגדעון נמלטים מבני החבורה, ומנסים להעביר את המידע לידי אנשי כוזר האמיתית.

בתוכנית נוספת נשלח דיזר, המתנקש הראשי של סולטנות סלג'ואר, לחסל את איסתרק עצמו. דיזר הוא כוזרי שבוי, ואחיותיו משמשות כבנות ערובה לכך שימלא את פקודותיו של הסולטן. דיזר אינו מתכוון למלא אחר הפקודה, אך יוצא לעבר כוזר על מנת להרוויח זמן.

במקביל מלווה עלילת הספר את שובם של יוזבד בנטיליאן ובן דודו שאול משנות לימודם בבבל. במהלך מסעם חזרה מגלה יוזבד לחרדתו כי בן דודו נסחף לשיטתם של הקראים. בעוברם דרך סולטנות סלג'ואר פודים השניים את אחיותיו של דיזר, ויוזבד מתוודע למזימת ההתנקשות, כמו גם לעובדה שבן דודו ערק לשטחי כוזר החדשה. יוזבד בוחר להזהיר את אנשי כוזר האמיתית מתוכנית הרצח, ולאחר מכן ממשיך במסע אל אלקן, בירת כוזר החדשה, כשמטרתו העיקרית היא לנסות להשיב את בן דודו למוטב.

איסתרק ומשרתו משוטטים בזהות מוסווית כאשר תוכנית החטיפה יוצאת לפועל. הם פוגשים בדיזר, פדהאל וגדעון שמזהים אותם ומיידעים אותם בתוכניות. איסתרק בוחר לדלוק אחר החוטפים, כאשר צעיר בעל יכולות טלפתיות בשם טורנאל ואלרון הנורדי מצטרפים אליו. פדהאל ודיזר שבים ומתאחדים, ומגיעים גם הם לאלקן.

איסתרק ואלרון מצליחים לחדור לארמון ולשחרר את הנסיך, אך נקלעים למארב בגג הארמון. במקביל מגיעים למקום יוזבד, פדהאל ודיזר. יוסף דיאלידאן מציב בפני איסתרק את האפשרות לבחור בין חייו לחיי בנו, ואיסתרק בוחר למסור את חייו בקפיצה מראש הגג. פדהאל צופה על האירועים ממרפסת מוגבהת, והוא מזנק ממנה אל הגג, חובק את יוסף דיאלידאן וקופץ עמו מטה. שניהם מגיעים בחיים אל הקרקע, ופדהאל הורג את יוסף בחרב.

פאר דיאלידאן, עוצר כוזר החדשה, נוטל את השליטה באירועים, ובוחר להעניק את המלכות לאיסתרק. בכך שבה כוזר ומתאחדת תחת בית הביואר.

בסיום הספר מעניק איסתרק שטחים חדשים ותואר אבירות למשפחתו של פדהאל, ומוסיף לו את התואר האלוף אנטאלאדיאך (קוטל הנחש) ולאביו את התואר האביר פאטריאנטאלאדיאך (אבי קוטל הנחש).

== קישורים חיצוניים ==
* [http://www.bhol.co.il/forUms/forum.asp?cat_id=38&forum_id=21462 פורום ממלכה במבחן], באתר "בחדרי חרדים"
* [https://www.shvirega.co.il/רגע-של-ספר/פדהאל-סוף-סוף-על-המדפים פדהאל: סוף סוף על המדפים], באתר "שבי רגע" (ראיון עם המחברת), 3 באוקטובר 2022

קטגוריה:ממלכה במבחן
קטגוריה:ספרי הוצאת דני ספרים
זינה קרדמן

זינה קרדמן (באנגלית: Zena Maria Cardman, נולדה: ב-26 באוקטובר 1987) היא אסטרונאוטית אמריקאית בנאס"א, ביולוגית ימית החוקרת מיקרואורגניזמים בסביבות תת-קרקעיות. בוגרת תואר שני במדעים ימיים מאוניברסיטת קרוליינה הצפונית בצ'אפל היל. כיום בלימודי דוקטורט.

== ראשית חייה ==
קרדמן נולדה ב-1987 באורבנה, אילינוי, ארצות הברית להלן והארי קרדמן. בילדותה הוריה עברו לוילאמסבורג, וירג'יניה שם היא סיימה בית ספר תיכון.

== השכלה ==
קרדמן היא בוגרת תואר ראשון ב-2010 במדעים עם ביולוגיה כמקצוע ראשי וכימיה כמשני מאוניברסיטת קרוליינה הצפונית בצ'אפל היל. היא בוגרת תואר שני במדעי הים, ולמדה כחלק מקבוצת המחקר של אנדראס טסקה. כחלק ממחקרה היא חקרה מערכות מיקרוביולוגיות, חלחול של פחמן, פתחי אוורור הידרותרמיים ואת האזור הארקטי אחר מיקרואורגניזמים. במהלך לימודיה באוניברסיטה היא עבדה במכון המחקר האקולוגי "תחנת פלמר" באנטארקטיקה, שם היא ביצעה אנליזה של מערכות אקולוגיות כחלק ממחקר שעורך זה מספר עשורים.<ref></ref>

קרדמן הייתה עמיתת מחקר בוגרת הקרן הלאומית למדעים באוניברסיטת פנסילבניה, שחקרה את חילוף החומרים המיקרוביאליים ומחזוריות ביו-גיאוכימית במערכות של מערות. המחקר המיקרוביולוגי שלה יכול לאפשר הזדמנות לחקור חיים במקומות אחרים.<ref></ref> קרדמן צברה ניסיון נוסף במחקר הנתמך על ידי נאס"א. היא חקרה מיקרואורגניזמים ועדויות לתחילת החיים בקולומביה הבריטית, בחנה את הארכיפלג הארקטי הקנדי, היא חקרה מיקרואורגניזמים במשטחי הלבה של הוואי והפליגה עם האגודה לחינוך ימי בתור עוזרת מהנדס.

== קריירה בנאס"א ==
לפני מועמדותה לתפקיד אסטרונאוטית קרדמן עבדה עבור פרויקט המחקר של נאס"א בשנים 2008–2015.

ביוני 2017, נבחרה קרדמן לאחת מ-12 אסטרונאוטים בכיתה ה-22 של נאס"א. התמקדות לימודי החלל הייתה על תחזוקת מערכות שונות, לימודי רוסית ועוד, מתוך מטרה לטוס לתחנת החלל ובעתיד לטוס לירח ולמאדים. היא סיימה את הכשרתה ב-2020 במרכז החלל ג'ונסון ביוסטון, טקסס.<ref></ref>

== קישורים חיצוניים ==
* 

* [https://www.nasa.gov/astronauts/biographies/zena-cardman/biography ביוגרפיה של זינה קרדמן באתר של נאס"א]

== הערות שוליים ==

קטגוריה:אסטרונאוטים אמריקאים
קטגוריה:אסטרונאוטיות אמריקאיות
קטגוריה:מיקרוביולוגיות אמריקאיות
קטגוריה:מיקרוביולוגים אמריקאים
קטגוריה:בוגרות אוניברסיטת קרוליינה הצפונית בצ'אפל היל
קטגוריה:בוגרי אוניברסיטת קרוליינה הצפונית בצ'אפל היל
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
יחסי בלגיה – כורדיסטן העיראקית

יחסי בלגיה-כורדיסטן העיראקית הם יחסים הדו-צדדיים בין בלגיה לכורדיסטן העיראקית.

לבלגיה אין נציגות בכורדיסטן העיראקית ולכורדיסטן העיראקית אין נציגות בבלגיה, אך הנציגות של כורדיסטן באיחוד האירופי ממוקמת בבריסל. <ref></ref> לבלגיה יש נוכחות צבאית באזור כורדיסטן עם כ-30 חיילים המאמנים את כוח פשמרגה הכורדי. <ref></ref>

== היסטוריה ==
כורדית בשומאן, בריסל, 25 באוקטובר 2017]]
במאי 2009 שיקר בארביל שר החוץ הבלגי, קארל דה-גוכט, על מנת לדון בקשרים הכלכליים עם נשיא כורדיסטן מסעוד ברזאני. <ref></ref> 

בשנת 2014, הממשלה האזורית של פלנדריה כבר סייעה לכורדיסטן העיראקית בכ-400,000 אירו עבור תברואה ומים באמצעות הצלב האדום. <ref></ref> באותה שנה אמר הפוליטיקאי הבלגי ז'ורז' דאלמגן כי: "כורדיסטן העיראקית עשתה עבודה מרשימה בהגנה על עקורים ופליטים ובהגנה על האזרחים וקבוצות המיעוטים האתניים והדתיים מפני המעשים הברבריים של טרוריסטים של המדינה האסלאמית". <ref></ref> בלגיה גם החליטה להקצות סיוע בן 13.5 מיליון אירו לכורדיסטן כדי להתמודד עם המספר ההולך וגדל של עקורים פנימיים. 

בשנת 2016, ממשלת בלגיה העבירה 41 מטענים של סיוע רפואי לחיילים כורדים<ref></ref>, והממשלה האזורית של פלנדריה החליטה להעניק עזרה רפואית לפצועי הפשמרגה. <ref></ref> <ref></ref> בשנת 2017, בלגיה וכורדיסטן חתמו על הסכם על גירוש פליטים כורדים מורשעים מבלגיה. <ref></ref>

בשנת 2017, נשיא כורדיסטן מסעוד ברזאני ביקר בבלגיה ונפגש עם השר-נשיא חירט בורז'ואה מהאזור הפדרלי של פלנדריה, שם הצהיר האחרון כי יש לכבד את משאל העם על עצמאות כורדיסטן העיראקית בספטמבר 2017<ref></ref> וסגן ראש הממשלה של הממשל הפדרלי בבלגיה יאן ג'מבון הצהיר שלכל האומות יש את הזכות להגדרה עצמית. <ref></ref>

== הערות שוליים ==

קטגוריה:בלגיה: יחסי חוץ לפי מדינה
קטגוריה:כורדיסטן העיראקית: יחסי חוץ לפי מדינה
יחסי איחוד האמירויות הערביות – כורדיסטן העיראקית

יחסי איחוד האמירויות הערביות-כורדיסטן העיראקית הם היחסים הדו-צדדיים בין כורדיסטן העיראקית לאיחוד האמירויות הערביות. בעוד שכורדיסטן אינה מחזיקה בנציגות באיחוד האמירויות הערביות, לאמירויות יש קונסוליה כללית בארביל מאז 2012.<ref></ref> פתיחת הקונסוליה הכללית של האמירויות נדונה במהלך ביקורו של שר החוץ האמירתי עבדאללה בן זאיד אאל נהיאן בארביל בפברואר 2011.<ref></ref>

== היסטוריה ==
המומחית הכורדית מריאנה צ'רונטאקי מאמינה שאיחוד האמירויות הערביות "מקיימת אינטראקציה עם כורדיסטן העיראקית כישות מדינית דה-פקטו". ראש הממשלה הכורדי, נצ'ירוואן ברזאני, תיאר את הקשרים עם איחוד האמירויות הערביות כ:"חשובים מאוד לכורדים. הם הציעו את שירותיהם כדי לעזור לנו באזור. יש לנו יחסים טובים מאוד עם כל [חברי מועצת שיתוף הפעולה של מדינות המפרץ] אבל הקשרים עם איחוד האמירויות קרובים יותר. איחוד האמירויות מתעניינת בהשקעות ובאנרגיה".<ref></ref> השר לענייני הקבינט והעתיד של האמירויות, מוחמד אל גרגאווי, תיאר את הקשרים בין איחוד האמירויות הערביות לכורדיסטן כ"טובים". ואמר כי: "נצטרך את כורדיסטן וכורדיסטן יזדקק לנו כי יש לנו אותם עקרונות ודאגות".<ref></ref>

במאי 2012, נשיא כורדיסטן מסעוד בארזאני ביקר באיחוד האמירויות הערביות ונפגש עם מוחמד בן ראשד אאל מכתום, ראש ממשלת האמירויות וסגן הנשיא, ומוחמד בן זאיד אאל נהיאן יורש העצר של אבו דאבי וסגן המפקד העליון של הכוחות המזוינים, כדי לחזק את הקשרים הפוליטיים, הכלכליים, והתרבותיים ואת ההשקעות.<ref></ref> ברזאני ביקר שוב באיחוד האמירויות הערביות בנובמבר 2012, ופגש שוב את מוחמד בן רשיד אל מקטום ואת מוחמד בן זאיד אל נהיאן.<ref></ref> בינואר 2014 הוערך כי ההשקעות של איחוד האמירויות הערביות בכורדיסטן הסתכמו בכ-2.5 מיליארד דולר. וכ-130 חברות אמירויות נכחו באזור.<ref></ref>

ממשלת האמירויות בנתה שני בתי חולים בכורדיסטן לפליטים ועקורים פנימיים.<ref></ref> ביולי 2017, חברת האנרגיה האמירית TAQA החלה בייצור בשדה הנפטאטרוש, שבו היא מחזקיה ב-39.9% מזכויות השאיבה.<ref></ref>

== הערות שוליים ==
דג משתובב

דג משתובב (באנגלית: Frockling Fish) הוא סרט הנפשה קצר אמריקאי משנת 1930. הוא הסרט התשיעי בסדרת הסרטים "סימפוניות טיפשיות".

== עלילה ==
הסרט מתחיל בחיות אשר רוקדות ועושות מוזיקה בקרקעית הים: במושב דג רוכב על סוסון ים, בעוד דג אחר משחק עם עוגן ענק. קבוצת דגים רוקדת סביב תיבה. בשלב מסוים תמנון זועם יוצא מתוך התיבה ומנסה לתפוס את הדגים, אך הם נמלטים. ואז התמנון יוצא מהתיבה. ליד סירה מתקיים ריקוד דגים, בניצוח שני לובסטרים ימיים. בתזמורת אחרת, דג מוביל שלושה דגים, המנגנים על צדפות ושלד דג עם מאראקס. לובסטר נוסף מנגן במפוחית. גם כוכבי ים וצדפות (הממוקמות מאחורי הכוכבים) רוקדים בתור. קבוצת דגים קופצת על בטנו של דג גדול יותר, אחד בכל פעם, וגורמת לדג להוציא בועה על כל דג שקופץ עליו. הדגים, ברגע שהם משאירים את הדג הגדול מאחור, הם משחקים עם הבועות. התמנון מפוצץ את הבועות. בועה סוגרת דג ששיחק איתה. התמנון משחק עם הבועה, אבל הדג מצליח לצאת ממנה והתמנון רודף אחריו. הדג דוחף עוגן בסירה והוא מועך את התמנון.

== ביקורות ==
הסרט היומי (28 בספטמבר 1930): "תערוכה תת-ימית שגורמת לפטרונים לגחך לאורך כל הדרך. כל מיני דגים פנטסטיים עוברים סדרה מסחררת של ריקודים, תרגילים ומה לא, בהתאמה לאיזו מוזיקה מתאימה בצורה יוצאת דופן. השעשוע העיקרי מסופק על ידי תמנון נבל שרודף אחרי דג, אבל התמנון מפסיד בסופו של דבר כשהדג הקטן והחכם מפיל עליו עוגן מכלי שקוע. אחד הטובים בסדרת סימפוניות טיפשיות."<ref></ref>

Motion Picture News (27 בספטמבר 1930): "הסרט המצויר הזה של וולט דיסני מכיל את כל הדברים שראיתי פעם אחר פעם עם דגים במקום חיות הלוקות בדליריום טרמנס, רוקדים, מדברים, שרים ומסתובבים. לא יצא לסרט צחקוק מקהל בניו יורק. הציבור ניזון על סוג כזה של דברים."<ref></ref>

וראייטי (24 בספטמבר 1930): "קומדיה מוזיקלית מצוירת משעשעת. הסצנות כולן מתחת למים, כשהדמויות המצוירות כולן דגים הם רוקדים ושרים ומקבלים סנכרון מוזיקלי קומי. תמנון הוא הנבל ומקבל את מה שמגיע לו בסוף, כשהוא רודף אחרי דג דרך ספינה טבועה ואז עוגן נופל ומוחץ אותו."<ref></ref>

== מדיה ביתית ==
הסרט הופץ למדיה ביתית ב-19 בדצמבר 2006 באוצרות וולט דיסני: עוד סימפוניות טיפשיות, כרך ב'.

== קישורים חיצוניים ==

== הערות שוליים ==

קטגוריה:סימפוניות טיפשיות
קטגוריה:סרטי שחור-לבן אמריקאיים
קטגוריה:סרטי אנימציה על בעלי חיים
פלאמלים

פלאמלים (באנגלית: Extinct) הוא סרט הרפתקאות קומי סיני-קנדי-אמריקאי בהנפשה ממוחשבת משנת 2021, אשר בוים על ידי דייוויד סילברמן וריימונד פרסי. הסרט עוקב אחר שני פלאמלים, שהם דמויי ארנב שנכחד, שמוצאים את עצמם מועברים מבית האי שלהם בשנת 1835 לשאנגחאי המודרנית.

== עלילה ==
הסרט עוקב אחר האחים אופ ואד בהיותם פלאמלים, פלאמלים הם יצורים רכים דמויי ארנב עם חורים במרכזם, שמקורם באיי גלאפגוס. הם מנודים על ידי הקהילה שלהם, בגלל נטייתו של אופ לפורענות. רגע לפני שצ'ארלס דרווין מגלה את האי שלהם במהלך אחת ממסעותיו, קהילת הפלאמלים הענישו את אופ ואד ונלקחו ל"אבן הבדידות" שהוא סלע בים הקרוב לאי שלהם, אופ ואד מצאו דרך לברוח משם, ובעקבות זאת הם מצאו פרח גדול שמשך אותם לתוכו ושיגר אותם לשאנגחאי של ימינו, שם הם נפגשים ומתיידדים עם כלב פודל בשם קלרנס. האחים למדו שהמין שלהם נכחד כעת לאחר שדרווין מצא את האי שנהרס בהתפרצות הר געש.

קלרנס מביא אותם לחדר הזמן, הנמצא בביתו של הבעלים של קלרנס, ד"ר צ'ונג, הוא חוקר ושומר פרחים וזרעים, שיש להם תכונות של נסיעה בזמן. אופ מכניס בטעות כמה זרעים לקפסולת הזמן, מה שגורמת לה להתקלקל ושולחת את קלרנס לאנטארקטיקה של 1915, יחד עם הזרע שמוביל את אופ ואד חזרה הביתה. באנטארקטיקה, קלרנס נתפס על ידי צוות המשלחת של ארנסט שקלטון, הם צוות של כלבים שנכחדו, הכלבים מקשיבים רק לפקודות של ארנסט שקלטון וקוראים לו רק "האדון". בעקבות שיגורו של קלרנס לאנטארקטיקה – אופ ואד נוסעים בזמן בכל זרע על מנת למצוא את האחד שיכול להחזיר אותם הביתה ולהציל את קלרנס.

בעקבות סכסוך בין אופ לאד, אופ חוזרת לזמנם של הפלאמלים, שם היא מנסה להזהיר אותם מפני התפרצות הר הגעש. קלרנס כולא אותה מסביב עץ ואומר לה שהפלאמלים הרסו את חייו ושהוא למעשה עומד מאחורי ההכחדה שלהם. קלרנס אומץ על ידי ד"ר צ'ונג, אבל לאחר שד"ר צ'ונג הוקסם מהפלאמלים בהיותם מיוחדים, קלרנס ישב בתוך מכונית על שלט, ודחף את ד"ר צ'ונג לתוך קפסולת הזמן והרס את הזרע כדי שלא יוכל לחזור חזרה. לאחר מכן קלרנס גרם להכחדת הפלאמלים על ידי הנחת פצצת מזל"ט. לאחר הגעתו של אד לאי לאחר שראה את הסרטון שאופ עשתה הגרם לו להתגעגע. הם בורחים מקלרנס אשר רדף אחריהם ותוך כדי ניסו לעצור את הפצצה, ובסופו של דבר הם נופלים לבור ופורסים את הזרע כדי להעביר את האי כולו לימינו. קלרנס שורד, אבל ד"ר צ'ונג מגיע ושולח אותו בחזרה לאנטארקטיקה של 1915 כנקמה.

לאחר שהצילו את קהילת הפלאמלים, אופ ואד סוף סוף מתקבלים על ידי הקהילה שלהם, בסוף הסרט דוטי (חיה נכחדת שביחד היא ועוד שלושה חיות הם עזרו להם בהרפתקאה), היא מפתיעה את אד על ידי הטלת ביצה בצורת פלאמל. הביצה בוקעת, אך היצור שבתוך הביצה אינו ידוע.

== הקרנת הסרט ==
הסרט יצא לאקרנים ברוסיה ב-11 בפברואר 2021, לאחר מכן בבריטניה בקולנוע סקיי סינמה , ואז לאקרנים ברחבי העולם בנטפליקס ב-19 בנובמבר 2021. בישראל הסרט יצא לאקרנים ב-21 ביולי 2022.

== קישורים חיצוניים ==
* 

* 

== הערות שוליים ==

קטגוריה:סרטים באנגלית
קטגוריה:סרטי אנימציה על בעלי חיים
קטגוריה:סרטי קומדיה מונפשים 
קטגוריה:סרטי אנימציה ממוחשבת
קטגוריה:סרטים לכל המשפחה
קטגוריה:סרטי הרפתקאות
קטגוריה:סרטי מסע בזמן
קטגוריה:סרטי 2021
Street Gossip

Street Gossip הוא מיקסטייפ מסחרי של הראפר האמריקאי ליל בייבי. המיקסטייפ יצא לאור ב-30 בנובמבר 2018, על ידי חברות התקליטים קוואליטי קונטרול מיוזיק, מוטאון, קפיטול רקורדס ו-וולף-פאק מיוזיק גרופ.<ref></ref> הוא מכיל הופעות אורח מיק מיל, גאנה, 2 צ'יינז, גוצ'י מיין, ריילו רודריגז, אופסט, יאנג ת'אג ו-NoCap.<ref name="Fader"></ref>

המיקסטייפ נכנס למקום השני במצעד הבילבורד 200, עם 88,000 יחידות שקולות לאלבום, כולל 5,000 מכירות טהורות.<ref name="BB200"></ref> בשבוע השני, המיקסטייפ ירד למקום התשיעי עם 42,000 עותקים בשבוע זה.<ref></ref> ב-8 בפברואר 2020, האלבום זכה בתואר הזהב מטעם איגוד תעשיית ההקלטות האמריקאי על מכירות של למעלה מ-500,000 בארצות הברית.<ref></ref><ref name="BB200"/>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)
| זהב
| 500,000
|}

== קישורים חיצוניים ==

== הערות שוליים ==

קטגוריה:מיקסטייפים מ-2018
קטגוריה:אלבומי ליל בייבי
קטגוריה:מיקסטייפים באנגלית
קטגוריה:אלבומי זהב בארצות הברית
קטגוריה:אלבומי חברת מוטאון
קטגוריה:אלבומי חברת קפיטול רקורדס
תעלולים ארקטיים

תעלולים ארקטיים (באנגלית: Arctic Antics) הוא סרט הנפשה קצר אמריקאי שהופץ לראשונה ב-26 ביוני 1930. הסרט הוא העשירי בסדרת הסרטים "סימפוניות טיפשיות".

הבמאי של הסרט הקצר לא ידוע בוודאות. שמו של אב אייוורקס מופיע בטיוטה, אבל אייוורקס עזב את אולפני ההנפשה של וולט דיסני ארבעה חודשים לפני שהאנימטורים התחילו להפיק את ההנפשה. ב"סימפוניות טיפשיות: לוויה לסדרה המצוירת הקלאסית" של וולט דיסני, ראסל מריט וג'יי.בי. קאופמן אומרים ש"סביר, אבל לא בטוח" שברט ג'ילט ביים את הסרט הקצר, והוסיפו: "ראיות נסיבתיות מצביעות על ג'ילט כבמאי. לאחר שאיוורקס עזב, ג'ילט ביים את כל סימפוניות טיפשיות שלאחר מכן משנת 1930, מלבד אחד. יתרה מכך, הסצנות של הוולרוס המזמר והחותמות המחיאות מורמים ישירות מתוך גלים פראיים, סרט קצר של מיקי מאוס שביים ג'ילט בסוף שנת 1929.

== עלילה ==
בקוטב הצפוני, חיות נהנות לרקוד: הסרט הקצר מתחיל עם דוב קוטב מאונש קטן הרוקד על דוב קוטב גדול בים. בכל פעם שדוב הקוטב נתקל בפיסת קרח, הוא צולל מתחת לים והדוב המאונש קופץ אל פיסת הקרח. לאחר שהותיר אותו מאחור, הדוב המאונש חוזר אל גבו של הדוב, אם כי בסופו של דבר הוא בולע את זנבו של הדוב. דובי קוטב רבים אחרים וכמה ניבתנים רוקדים גם הם על פיסות קרח. ניבתן מנסה לתפוס דג שובב על הקוטב, בעוד ניבתנים רבים אחרים רוקדים. כלב ים מציג מופע עם דג (שבסופו של דבר הוא אוכל את הדג) סביב חבריו, שמתפעלים מהמחזה. לאחר מכן, כלב הים "משחק" עם הניבתן הנ"ל. כלב הים עושה מוזיקה עם קורות הניבתן וניביו, אבל הניבתן מפחיד אותו. והוא מגלם דמות מול כלבי הים. חבורת פינגווינים רוקדת בקו ישר, והולכת בתיק בודד, שניים-שניים.

== ביקורות ==
הסרט היומי (21 בספטמבר 1930): "בידור מצויר של כלב ים הוא הנושא הזה של וולט דיסני, אחת מסרטי סימפוניות טיפשיות. דברים מטופשים להפליא. על רקע ארקטי, חיות קטנות מצוירות עוברות את המחוות של שירה וריקוד. הדמויות נעות בסינכרון עם המוזיקה. זה עמוס בצחוק לכולם משש עד שישים, ועוד קצת."<ref></ref>

וראייטי (30 ביוני 1930): "טוב כמו כל סרט בסדרה זו, שהיא די טובה. ציור וסנכרון נעשה בקפידה ללא אף אחד מהטריקים המפוצצים שמקלקלים כל כך הרבה סרטים מצוירים. מצעד של פינגווינים לצלילי "חייל העץ" הוא צחוק בטוח בכל מקום עם ריקוד כלבי הים לא הרחק מאחור."<ref></ref>

== מדיה ביתית ==
הסרט הופץ למדיה ביתית ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'.

== קישורים חיצוניים ==

== הערות שוליים ==

קטגוריה:סימפוניות טיפשיות
קטגוריה:סרטי אנימציה של סרטי קולומביה